*Tämä artikkeli käsittelee vuoden 1952 elokuvaa. Vuoden 1934 elokuvan artikkeli: Vaarallinen nainen.*

**Vaarallinen nainen** (engl. *This Woman Is Dangerous*) on vuonna 1952 julkaistu Felix E. Feistin ohjaama yhdysvaltalainen draamaelokuva, jonka pääosissa ovat Joan Crawford, Dennis Morgan ja David Brian.

Juoni
-----

*Vaarallinen nainen* kertoo kovasta naisgangsterista (Crawford) ja hänen romansseistaan kahden eri miehen kanssa. Beth saa tietää, että hän tulee olemaan täysin sokea viikon kuluessa. Hän hakee apua eräältä silmäkirurgilta, joka ehkä voisi pelastaa Bethin näön. Tämän prosessin aikana kirurgi myös parantaa hänen kovaa sydäntään...

Näyttelijät
-----------

|  |  |  |
| --- | --- | --- |
|  Joan Crawford  | … |  Elizabeth "Beth" Austin
  |
|  Dennis Morgan  | … |  Tohtori Ben Halleck
  |
|  David Brian  | … |  Matt Jackson
  |
|  Richard Webb  | … |  James A. Franklin
  |
|  Mari Aldon  | … |  Ann Jackson
  |
|  Philip Carey  | … |  Will Jackson
  |
|  Ian MacDonald  | … |  Joe Grossland
  |
|  Katherine Warren  | … |  Rouva Millican
  |

Tuotanto
--------

*Vaarallinen nainen* perustuu Bernard Girardin romaaniin *Stab of Pain*, jonka pohjalta Daniel Mainwaring ja George Worthing Yates laativat käsikirjoituksen. Robert Sisk toimi elokuvan tuottajana ja Warner Bros. tuotantoyhtiönä sekä jakelijana. *Vaarallinen nainen* kuvattiin vuonna 1951.

Julkaisu ja vastaanotto
-----------------------

*Vaarallinen nainen* sai ensi-iltansa Yhdysvalloissa 9. helmikuuta vuonna 1952 rajoitetussa levityksessä. Maanlaajuiseen teatterilevitykseen elokuva pääsi 28. helmikuuta. Pian elokuvan ensi-illan jälkeen Crawford jätti Warner Brothers -studion.

Suomessa elokuva ei saanut esitystä, koska 13. toukokuuta 1952 Suomen elokuva-arkisto ja Valtion elokuvatarkastamo kielsi elokuvan Suomessa; *Vaarallinen nainen* sai "KK"-merkinnän eli "kokonaan kielletty". Kieltopäätös ei ole enää voimassa.

Bosley Crowther *The New York Timesista* kutsui elokuvaa "roskaksi" ja *New York Herald Tribunen* Otis Guernsey, Jr. kuvaili elokuvaa "pitkäksi ja tuuliseksi" ja juonta "väsyttäväksi tarinaksi". Vaikka itse elokuva sai huonon vastaanoton kriitikoilta, Crawfordin roolisuorituksesta pidettiin.

*Lux Radio Theater* lähetti 60-minuuttisen radiosovituksen elokuvasta 16. maaliskuuta vuonna 1953, jossa Dennis Morgan uusi elokuvaroolinsa. Vuonna 1972 Town Hallin *Legendary Ladies* -show’ssa Crawfordilta kysyttiin, että minkä elokuvan tekemistä hän katuu ja Crawford kertoi yleisölle, että piti *Vaarallista naista* huonoimpana elokuvanaan. *Vaarallinen nainen* julkaistiin DVD:lle 23. maaliskuuta vuonna 2009.

Lähteet
-------

1. 1 2  *This Woman Is Dangerous (1952)* AllMoviessa. (englanniksi) Viitattu 29.3.2013.
2. ↑  *This Woman Is Dangerous* Rotten Tomatoesissa. (englanniksi) Viitattu 29.3.2013.
3. 1 2 3  This Woman Is Dangerous. *Turner Classic Movies – TCM*.  Arkistoitu 24.10.2020. Viitattu 29.3.2013. (englanniksi)
4. 1 2  *This Woman Is Dangerous* Elonetissä. Viitattu 29.3.2013.
5. 1 2  Quirk, Lawrence J.. *The Films of Joan Crawford*. The Citadel Press, 1968.

Aiheesta muualla
----------------

* *Vaarallinen nainen* Internet Movie Databasessa. (englanniksi)
* *Vaarallinen nainen* Elonetissä.
* *Vaarallinen nainen* AllMoviessa. (englanniksi)
*